stanford-oval/wikipedia huggingface dataset:
Kainuun murre
Ruotsin ja venäjän kielen lainasanoja > Ruotsin kielen lainasanastoa

aski = rasia (ruotsiksi ”ask”)
auksuuni = huutokauppa (ruo. ”aktion”)
blinni = ohukainen (ruo. ”plänn”, mutta todennäköisesti sana venäjän kielen ”блин”)
eli = tai (ruo. ”eller”, mutta hyvin todennäköisesti venäjän ”или”)
ettonet = ruokalepo (tulee ruotsin sanasta ”äta”, joka on suomeksi ”syödä”)
huusi, hyysi = ulkovessa, ulkohuussi, talo (ruo. ”hus”)
hällä = liesi (ruo. ”hälla”)
kahveli = haarukka (ruo. ”gaffel”)
kihveli = rikkalapio (ruo. ”skyffel”)
leetta = pitko (ruo. ”längd”, joka tarkoittaa suomeksi ”pituus”)
loota = laatikko (ruo. ”låda”)
roakata = ajaa parta (ruo. ”raka sig”)
sumppi = kahvi (ruo. sump)
tooli = tuoli (ruo. stol, mutta voi olla myös venäjän ”стол”)
tyyrätä = ohjata (ruo. ”styra)
täkki = peitto, peite (ruo. ”täcke”)
veres = tuore, raikas (ruo. ”fräsch”)
völjy, völijy = seura, porukka (ruo. ”följa”, joka tarkoittaa suomeksi ”seurata”)"
Ruotsin ja venäjän kielen lainasanoja > Venäjän kielen lainasanastoa

akkuna = ikkuna (ven. ”окно”)
blinni = (ven. ”блин”, mutta pienellä todennäköisyydellä voi olla myös ruotsin ”plänn”.)
eli = (ven. ”или”, mutta voi olla myös ruotsin ”eller”)
holotna = kylmä (ven. ”холодный”)
ikramoida = leikkiä, pelleillä (ven. ”играть”)
kapusta = kauha (joko venäjän ”копыстка” tai puolan ”kopyść”)
kasakka = apulainen (ven. ”казак”, joka kuitenkin tarkoittaa Venäjän imperiumin aikaista ratsuväen sotilasta)
komero = huone, säilytystila, makkari (joko venäjän ”камера” tai italian ”camera”)
kohmelo, pohmelo = krapula (ven. ”похмел”)
lavihta = penkki, lavitsa (ven ”лавица”)
nuusa = puute (ven ”нужда)
rostoi = simppeli, yksinkertainen  (ven. ”простой”)
rukkanen = hanska (ven. ”рука”, joka tarkoittaa oikeasti ”käsi”)
saekka = tee (ven. ”чай”)
sipattoa = kuiskata (ven. ”шелтать”)
taasa = pesuvati (ven. ”таз“)
tojjie = seisoa (ven. ”стоять”, mutta voi olla myös ruotsin ”stå”)
tooli = tuoli (ven. ”стол” tai ruotsin ”stol”)
topra = hyvä (ven. ”добрый”)
tuumata = keskustella (ven. ”думать”, joka tarkoitaa oikeasti ”tuumailla, miettiä”)
Hvar (kaupunki)

| Hvar |
| --- | --- |
 Ilmakuva Hvarista
 lippu:  vaakuna
 Hvar
 Koordinaatit: 43°10′0″N, 16°27′0″E 
Valtio:   Kroatia
Piirikunta:  Split-Dalmatia
Hallinto:  
 – Pormestari:  Pjerino Bebić
Pinta-ala:  
 – Kokonaispinta-ala:  75,5 km²
Väkiluku (2011):  4 251
 – Väestötiheys:  55 as./km²
Aikavyöhyke:  UTC+1
 – Kesäaika:  UTC+2
 
 Hvarin kaupungin verkkosivu 
Infobox OKVirheellinen NIMI-arvo: 
Näkymä Hvarin kaupunkiin linnalta
Hvar (paikallisella murteella: Hvor tai For, kreikaksi: Pharos, latinaksi: Pharina, italiaksi Lesina) on kaupunki samannimisellä Hvarin saarella Dalmatiassa Kroatiassa. Kunnan väkiluku on 4 251 (2011), kaupungissa itsessään asuu 3 672 ihmistä. Hvar on saaren suurin asutuskeskus ja se sijaitsee saaren länsipäädyssä.
Hvarin kaupungilla on 700 vuotta vanhat muurit ja siellä sijaitsee vanhin kunnallinen teatteri Euroopassa, joka avattiin vuonna 1612. Kaupungissa on monia gallerioita, museoita ja näyttelyitä, kuten Arsenal, Lođa, Zvijezda Mora, Anuncijata, Skorpion sekä Kroatian Instituutti, jolla on laajat taidekokoelmat.
Kaupungin satama on ihanteellisella paikalla lähistön saarten suojaamana. Tämän vuoksi se toimii turvapaikkana veneille, jotka yrittävät suojautua tuulelta. Säännöllinen Split-Hvar-Korčula-Dubrovnik -lautta liikennöi satamassa, mikä helpottaa kaupunkia säilyttämään asemansa saaren turismin keskipisteenä.
Aiheesta muualla

http://www.hvar.hr - Kaupungin virallinen sivusto
Hvarin historia 1868-2006 (Arkistoitu – Internet Archive)
Hvarin matkailutoimisto (Arkistoitu – Internet Archive)
Tietoa Hvarista (Arkistoitu – Internet Archive)
Hvarin matkaopas (Arkistoitu – Internet Archive)
Kuvia tai muita tiedostoja aiheesta Hvar Wikimedia Commonsissa
Busta Rhymes

| Busta Rhymes |
| --- | --- |
 Busta Rhymes vuonna 2022.
Henkilötiedot
Syntynyt: 20. toukokuuta 1972 (ikä 52) East Flatbush, Brooklyn, New York, New York
Ammatti:  rap-artisti, näyttelijä
Muusikko
Taiteilijanimi:  Busta Rhymes
Aktiivisena:  1989–
Tyylilajit:  rap
Levy-yhtiöt:  Conglomerate, Elektra, J, Aftermath, Universal Motown, Cash Money
Aiheesta muualla
www.bustarhymes.com
  [ Muokkaa Wikidatassa ] [ ohje ]  
Busta Rhymes (oikealta nimeltään Trevor George Smith Jr., s. 20. toukokuuta 1972 East Flatbush, Brooklyn, New York, New York) on yhdysvaltalainen rap-artisti ja näyttelijä.
Ura

Smithin vanhemmat erosivat hänen ollessa 12-vuotias. Hän löysi hip hopin kuuntelemalla radiosta Zulu Beats Radio Show’ta, mikä herätti hänen uransa. Kolmen vuoden kuluttua hän perusti yhtyeen. Smithin vanhempien ero vaikutti hänen elämäänsä, kuten myös hänen uskonnollisiin ajatuksiinsa – Smith nimesi itsensä Born Justice God Allahiksi.
Smithin ensimmäinen kosketus hip hopiin oli vuonna 1986, kun hän meni Turtlehook Junior High Schooliin, Long Islandille. Hän perusti yhtyeen nimeltä Leaders of The New School, ystäviensä Charlie Brownin, Dinco D:n ja serkkunsa Milon kanssa. Vuonna 1989 yhtye sai levytyssopimuksen Elektra Recordsin kanssa. Kahden vuoden päästä yhtye levytti albumin Future Without a Past. Toisen albumin (T.I.M.E.) jälkeen yhtye hajosi ja Busta Rhymes aloitti uransa menestyvänä sooloartistina.
Kolmen vuoden päästä Busta Rhymes teki levytyssopimuksen Sheikh Shariifin  kanssa ja levytti ensimmäisen soololevynsä The Coming, joka myi platinaa. Sen ensimmäinen single oli "Anaa Ku Waso!". Rhymes aloitti myös Flipmode Squad -yhtyeensä. Vuonna 1997 hänen toinen levynsä When Disaster Strikes oli menestys Euroopassa. Vuonna 2001 julkaistu Genesis sisälsi biittejä Dr. Dreltä. Levyn julkaisun jälkeen Rhymes siirtyi Dren Aftermath Entertainment -levy-yhtiöön, joka julkaisi vuonna 2006 The Big Bang -levyn.
Keväällä 2006 Rhymesin henkivartija Israel Ramirez ammuttiin vanhan varaston edessä, kun Busta Rhymes oli kuvaamassa uutta videotaan.
Diskografia > Albumit

1996: The Coming
1997: When Disaster Strikes...
1998: E.L.E. (Extinction Level Event): The Final World Front
2000: Anarchy
2001: Total Devastation: The Best of Busta Rhymes
2001: Genesis
2002: Turn It Up!: The Very Best of
2002: It Ain't Safe No More
2004: The Artist Collection: Busta Rhymes
2006: The Big Bang
2009: Back on My B.S.
2011: E.L.E 2
2012: Year Of The Dragon
2020: Extinction Level Event 2: The Wrath of God
Diskografia > DVD

Everything Remains Raw
Diskografia > Mixtapet

2003: Salute the General by Cutmaster C
2004: The Storm Before the Storm mixtape by Big Mike
2004: The Slaughter by DJ L
2004: The Slaughter Pt. 2 by DJ L
2005: The Slaughter Pt. 3 by DJ L
2005: Surrender, The Mixtape by DJ Whoo Kid
2006: The Crown by DJ Drama
2006: The Point of No Return by DJ Kay Slay
2006: The Countdown to The Big Bang by DJ Kay Slay
2006: New Crack City by Clinton Sparks
2006: Busta Rhymes: The Ruler by DJ Ideal & Mr. Mauricio
Diskografia > Singlet

1994: ”Flava In Ya Ear” (Remix) (mukana Craig Mack)
1996: ”Woo Hah!! Got All You In Check”/”Everything Remains Raw”
1996: ”It's a Party” (mukana Zhane)
1997: ”Hit 'em High (The Monstars' Anthem)”
1997: ”Do My Thing”
1997: ”Put Your Hands Where My Eyes Could See”
1997: ”Dangerous”
1998: ”Turn It Up (Remix)/Fire It Up”
1998: ”One” (mukana Erykah Badu)
1999: ”Gimme Some More”
1999: ”What's It Gonna Be?!” (mukana Janet Jackson)
1999: ”Party is Goin' on Over Here”
1999: ”Do the Bus a Bus”
1999: ”Tear Da Roof Off”
2000: ”Get Out”
2000: ”Fire”
2002: ”What Is It” (mukana Kelis)
2002: ”Break Ya Neck”
2002: ”As I come back”
2002: ”Pass the Courvoisier, Part II” (mukana P. Diddy ja Pharrell)
2003: ”Make It Clap (Remix)” (mukana Sean Paul ja Spliff Star)
2003: ”I Know What You Want” (mukana Mariah Carey)
2003: ”Light Your Ass on Fire” (mukana Pharrell)
2005: ”Where's Your Money” (mukana ODB)
2006: ”Don't Cha” (The Pussycat Dolls, mukana Busta Rhymes)
2006: ”Touch It”
2006: ”I Love My Bitch” (mukana Kelis & Will.i.am)
2006: ”New York Shit” (mukana Swizz Beatz)
2006: ”In The Ghetto” (mukana Rick James)
2006: ”Don't Get Carried Away” (mukana Nas)
2007: Where's My Money?”
2008: ”Arab Money” (mukana Ron Browz)
2009: ”Hustler's Anthem '09” (mukana T-Pain)
2009: ”Respect My Conglomerate” (mukana Jadakiss & Lil Wayne)
2009: ”World Go Round” (mukana Estelle)
2010: ”Stop the Party” (mukana Swizz Beatz)
2014: ”Calm Down” (mukana Eminem)
Aiheesta muualla

Kuvia tai muita tiedostoja aiheesta Busta Rhymes Wikimedia Commonsissa
Busta Rhymes Internet Movie Databasessa. (englanniksi)
XML

XML (Extensible Markup Language) on merkintäkielien standardi, joka määrittää tietojen merkintämuodon loogisella rakenteella. XML-kieliä käytetään sekä formaattina tiedonvälitykseen järjestelmien välillä että tiedostomuotona dokumenttien tallentamiseen. XML-kieli on rakenteellinen kuvauskieli, joka auttaa jäsentämään laajoja tietomassoja selkeämmin. XML:n kehittäjä on World Wide Web Consortium.
XML on tekstimuotoinen SGML-kielen yksinkertaistettu osajoukko, joka muistuttaa WWW:ssä käytettyä HTML-kieltä. XHTML on HTML-kielen versio, joka on siivottu puhtaaksi XML-kieleksi.
XML-dokumentin ulkoasu > Merkistö

XML-dokumentti on tekstiä, jossa lailliset merkistöt ovat Unicode ja ISO/IEC 10646.
Standardi vaatii XML-jäsentimiä tukemaan Unicoden UTF-8- ja UTF-16-merkistökoodauksia. Jäsennin saattaa tukea muitakin koodauksia, esimerkiksi ISO 8859-1:aa.
XML-dokumentin ulkoasu > Prologi

XML-dokumentti voi alkaa prologilla, joka sisältää XML-version, sekä mahdollisesti dokumentin koodauksen ja tiedon voidaanko mahdollisesti jäljempänä viitattu DTD jättää lukematta. Prologia ei saa dokumentissa edeltää yhtään merkkiä muuta sisältöä.
<?xml version="1.0" encoding="UTF-8" standalone="yes"?>
XML-dokumentin ulkoasu > DOCTYPE

DOCTYPE-määrityksellä dokumentille voidaan määrittää DTD (Document Type Definition), esimerkkinä XHTML-dokumentin DOCTYPE-määrittely:
<!DOCTYPE html PUBLIC "-//W3C//DTD XHTML 1.0 Transitional//EN"
"http://www.w3.org/TR/xhtml1/DTD/xhtml1-transitional.dtd">
XML-dokumentin ulkoasu > Elementit ja attribuutit

XML-dokumentin data koostuu sen sisältämästä tekstistä sekä merkinnöistä, joita ovat sisällölle rakenteen ja merkityksen antavat elementit ja elementtejä tarkentavat attribuutit. Elementtejä voi olla rajattomasti sisäkkäin tai peräkkäin, mutta ylimmällä tasolla kaikkien elementtien tulee olla yhden juurielementin lapsia. Elementti kuvataan alku- ja loppumerkinnöillä eli tägeillä:
<elementti attribuutti="arvo">
...
</elementti>
Tyhjä elementti, voidaan merkitä joko alku- ja loppumerkinnällä, joiden välissä ei ole sisältöä tai lyhennetyllä merkintätavalla:
<elementti attribuutti="arvo"/>
Isot ja pienet kirjaimet katsotaan elementtien nimissä eri merkeiksi. Esimerkiksi <Esimerkki> ja </Esimerkki> muodostavat oikein muotoillun parin, kun taas <Esimerkki> ja </esimerkki> eivät näin tee.
Attribuutit ovat avain–arvo-pareja, joten tietyn niminen attribuutti voi esiintyä samassa alkutägissä vain yhden kerran eikä niiden järjestyksellä ole merkitystä.
XML-dokumentin ulkoasu > Nimiavaruusmäärittelyt

Elementtien aloitusmerkinnät voivat sisältää attribuuttien tapaan myös nimiavaruusmäärittelyjä. Niillä voidaan erottaa muuten saman nimiset elementit (tai attribuutit) eri nimiavaruuksiin, jolloin eri XML-dokumentteja yhdisteltäessä vältytään tahattomilta nimien yhteentörmäyksiltä. Nimiavaruusmäärittely voi luoda joko oletusnimiavaruuden tai nimiavaruusetuliitteen. Yksikäsitteisyyden varmistamiseksi nimiavaruuden arvo on muodoltaan URI. Esimerkki SVG-dokumentista, jossa määritellään SVG:n oletusnimiavaruus ja etuliitteen avulla käytettävä XLink-nimiavaruus:
<svg xmlns="http://www.w3.org/2000/svg"
     xmlns:xlink="http://www.w3.org/1999/xlink">
    <a xlink:href="/svg/index.html">
        ...
    </a>
</svg>
Esimerkissä elementit <svg> ja <a> kuuluvat SVG-nimiavaruuteen, kun taas attribuutti href kuuluu XLink-nimiavaruuteen, sillä nimen edessä on nimiavaruutta vastaava etuliite kaksoispisteellä : erotettuna.
XML-dokumentin ulkoasu > Kommentit

XML-dokumentti voi elementtimerkintöjen ulkopuolella sisältää kommentteja. Kukin kommentti erotetaan muusta tekstistä <!-- ja --> merkintöjen väliin:
<!--yksi kommentti-->
<elementti>
<!--toinen kommentti-->
...
</elementti>
Kommentti ei SGML-yhteensopivuuden vuoksi saa sisältää -- merkkijonoa ja se päättyy ensimmäiseen --> merkintään. Tästä syystä kommentit eivät voi olla sisäkkäin. Kommenttia ei voi asettaa alku- tai lopputägin sisään vaan se pitää olla tägien välissä tai niiden ulkopuolella.
XML-dokumentin ulkoasu > Käsittelyohjeet

Käsittelyohjeet ovat pyyntöjä XML-käsittelijälle ohjata suoritus toiselle ohjelmalle, yleisenä esimerkkinä on tiedostoon liitetyn XSLT-dokumenttiin viittaaminen:
<elementti>
<?xml-stylesheet type="text/xsl" href="style.xsl"?>
...
</elementti>
XML-prologi ei samannäköisestä ulkoasustaan huolimatta ole käsittelyohje.
XML-dokumentin oikeellisuus

XML:n oikeellisuudelle on kaksi määritelmää
hyvin muodostettu (Well-formed) dokumentti täyttää kaikki syntaksisäännöt
kelvollinen eli validi (Valid), jolloin XML-dokumentin rakenne ja sisältö on jonkin dokumenttityypin määritysten mukainen.
Jotta dokumenttia voidaan pitää hyvin muodostettuna, sen täytyy täyttää vähintään seuraavat vaatimukset:
Dokumentti sisältää vain sallittuja ja oikein koodattuja Unicode-merkkejä
Merkkejä < ja & käytetään vain niiden ollessa osana merkintäkoodia.
Dokumentissa on tasan yksi juurielementti.
Ei-tyhjillä elementeillä on aina sekä alku- että loppumerkki, joiden nimi vastaa toistaan täsmälleen. Tyhjille elementeille voidaan käyttää lyhennettyä merkintätapaa.
Elementit voivat olla sisäkkäisiä, mutta ne eivät mene ristiin toisten elementtien kanssa.
Kaikki nimet sisältävät vain nimissä sallittuja merkkejä. Tämä koskee elementtien, attribuuttien, nimiavaruusetuliitteiden, käsittelyohjeiden kohteiden ja entiteettien nimiä.
Jokaisen attribuutin arvo on erotettu lainausmerkkien " tai heittomerkkien ' sisään.
Dokumentissa käytettyjen entiteettien pitää olla kelvollisesti määriteltyjä.
Näiden vaatimusten täyttäminen on ratkaisevan tärkeää, sillä mikäli dokumentti ei ole hyvin-muodostettu, ei sitä voida käsitellä XML:nä ja jäsentimen on määritysten mukaan pakko keskeyttää prosessointi ja hylätä koko tiedosto. Tätä menettelytapaa nimitetään myös drakoniseksi virheenkäsittelyksi.
Määritellyn kielen kielioppisäännöt

XML määrittelee usein johonkin sovellukseen käytetyn tiedon rakenteen. Tätä rakennetta usein sanotaan kieleksi. Jos kieli on määritelty jollakin XML-kuvauskielellä, XML-dokumentin kielen mukaisuus voidaan tarkastaa automaattisella työkalulla eli validaattorilla.
XML-kuvauskieli määrittelee esimerkiksi elementit, niiden väliset suhteet ja arvojen arvoalueet.
Yksinkertaisin kuvauskieli on DTD (Document Type Definition). Esimerkkinä DTD-määrittelystä voimme määritellä luettelon henkilöistä:
<!ELEMENT luettelohenkiloista (henkilo*)>
 <!ELEMENT henkilo (nimi, syntymaaika?, sukupuoli?, sosiaaliturvatunnus?)>
 <!ELEMENT nimi (#PCDATA)>
 <!ELEMENT syntymaaika (#PCDATA)>
 <!ELEMENT sukupuoli (#PCDATA)>
 <!ELEMENT sosiaaliturvatunnus (#PCDATA)>
Monimutkaisempia ja uudempia määrittelykieliä ovat XML Schema ja RELAX NG. Ne ovat itsessään XML-dokumentteja. Näiden avulla voidaan esimerkiksi asettaa rajoituksia numeroiden arvoalueille.
Yleisiä XML-työkaluja

XML-kielet kuvaavat dokumentin loogista rakennetta, eivät niiden esittämistä. Niinpä samasta XML-dokumentista voidaankin luoda useita erilaisia esityksiä. Samasta varastotilanteen kuvaavasta XML-tiedosta voidaan tuottaa esimerkiksi sekä varastotilanteen kuvaavat WWW-sivut että tulostettavat rahtikirjat.
Yksi ratkaisu XML-sivujen muuntamiseen erilaisiin tulostusformaatteihin on HTML:n kanssa usein käytetty CSS. CSS ei kuitenkaan itse ole XML:n mukainen kieli. Mikäli XML-dokumentin pohjalta halutaan muodostaa uusi XML-tiedosto eri rakenteella, voidaan tarkoitukseen käyttää XML:n mukaista XSLT-muunnoskieltä.
XSLT-kielen kanssa määritellään XPath-osoitinkieli, jolla voidaan määritellä helposti osajoukkoja XML-dokumentista.
FO-sivunkuvauskieli on yleinen XML-formaatti, johon dokumentteja voidaan muuntaa helpompaa tulostamista varten. Se siis vastaa jossain määrin HTML-dokumentin ulkoasuominaisuuksia.
XML:n käytön tuomia etuja

XML-dokumenttien käytöllä tavoitellaan muun muassa
sisältöjen yhdenmukaisempaa tallennusmuotoa
sisältövirheiden välttämistä
tiedon hakemisen helpottamista
sisällön monikäyttöisyyden ja monikanavajulkaisemisen parantamista
käsittelyvaiheiden automatisointia
riippumattomuutta tietystä ohjelmistotoimittajasta
tiedon pitkäaikaissäilyvyyden parantamista
integraatioiden helpottamista
SEPA ja XML sanomat yleensä yritysten välisessä tiedonsiirrossa
XML-pohjaisia standardeja ja määrityksiä > Tietämyksen esittäminen

RDF
XLink
Web Ontology Language
XForms
XML-pohjaisia standardeja ja määrityksiä > Asiakirjojen esittäminen

OpenDocument (ODF)
OXML
DocBook XML
XML-pohjaisia standardeja ja määrityksiä > Asiakirjojen yms. erikoisosat

MathML – Matemaattiset merkinnät
SVG – Kuvat
HCard – Yhteystiedot
VoiceXML – Äänet
SMIL – sisällöt, joissa esimerkiksi video ja ääni synkronoidaan
Dublin Core – Metadata
XML-pohjaisia standardeja ja määrityksiä > Tiedonsiirto

XML-RPC – toiminnon suorittaminen verkon yli
SOAP – toiminnon suorittaminen verkon yli
AJAX – toiminnon suorittaminen verkon yli
WSDL – verkkoon tarjottujen palvelujen kuvaus
WML – WAP-sivut
XSQL – XML:n ja SQL:n yhdistelmä tiedonhakuun
XML-pohjaisia standardeja ja määrityksiä > Sovellusalueittain

FIXML
ebXML-määritysperhe
Geography Markup Language (GML) – paikkatietojen kuvauskieli
JDF – graafisen teollisuuden työmäärykset
TM-XML – tavaramerkkitieto
Aiheesta muualla

Wikimedia Commonsissa on kuvia tai muita tiedostoja aiheesta .
World Wide Web Consortiumin XML-pääsivu
XML-spesifikaatio
Ninni Poijärvi

Riina Maretta ”Ninni” Poijärvi  (s. 9. lokakuuta 1974) on helsinkiläinen laulaja-lauluntekijä ja muusikko, joka on julkaissut neljä sooloalbumia. Hänet tunnetaan Hoedown-yhtyeen riveistä sekä lukuisien samanhenkisten artistien taustalta (muun muassa J. Karjalainen ja Edu Kettunen). Lisäksi hän on ollut perustamassa Club for Five -lauluyhteyttä ja esiintynyt sen riveissä vuoteen 2005 saakka. Ninni Poijärvi on julkaissut yhdessä Mika Kuokkasen kanssa kolme englanninkielistä duo-albumia, ja he ovat kiertäneet esiintymässä kotimaan lisäksi Amerikassa ja Australiassa tällä ohjelmistolla. Lisäksi Poijärvi on tehnyt yhteistyötä Tommi Kaleniuksen kanssa sessiomuusikkona sekä duokumppanina.
Syksyllä 2010 Poijärvi oli ideoijana ja musiikillisena johtajana OP-opintokeskuksen tuottamalla Kierrätyskärki-kiertueella, jonka yhteistyökumppanina olivat Suomen Punaisen Ristin Kontti-kierrätyskeskukset. Ilmaiskonsertit olivat Joensuussa, Lahdessa, Tampereella, Oulussa, Porissa ja Kuopiossa.  Niissä esitettiin Toivo Kärjen ikivihreitä uudistettuina versioina kierrätysideologian hengessä. Poijärvi soitti viulua ja lauloi, ja muina esiintyjinä olivat kitaristit Mika Kuokkanen ja Olli Haavisto sekä laulaja Sami Saari.
Poijärvi on esiintynyt viihdesarjassa Mankeli (2000–2001). Hän oli myös vierailevana tuomarina MTV3:n viihteellisessä musiikkiohjelmassa Tähdet, tähdet vuonna 2015.
Diskografia

Viideltä (2002)
Vapaapäivä (2005)
Virta (2008)
Tie (2014)
Syysyössä kahden (albumilla Panu Savolainen Toivo: Music by Toivo Kärki 2015)
Kiitos (single, 2018)
Powderburn (2012)
Vagabond moon (2013)
All them pretty things (2017)
Joulu (2018)
Ääriviivat (2024)
Wild Is The Wind (2024)
Ikimetsä (2024)
Kultamarja Ja Metsän Salaisuudet (2024)
Aiheesta muualla

Ninni Poijärvi lauluntekijänä – Fono.fi
Xavi Simons

Xavi Simons syyskuussa 2020.
Xavier Quentin Shay "Xavi" Simons (s. 21. huhtikuuta 2003) on alankomaalainen jalkapalloilija, pelipaikaltaan keskikenttäpelaaja. Hän pelasi pitkään espanjalaisseura FC Barcelonan junioreissa ja nousi aikuisten liigatasolle ranskalaisseura Paris Saint-Germainissa, jossa hän pelasi seitsemän Ligue 1 -ottelua. Hän siirtyi kesällä 2022 Eredivisiessä pelaavaan PSV Eindhoveniin. Hän voitti kaudella 2022–2023 Eredivisien maalintekijätilaston tehtyään 34 ottelussa 19 maalia. Hän voitti myös Alankomaiden cupin. Eurooppa-liigassa hän pelasi seitsemän ottelua ja teki yhden maalin. Hän siirtyi takaisin PSG:hen neljän miljoonan euron siirtosummalla kesällä 2023 mutta pelasi kauden 2023–2024 lainalla Saksan Bundesliigan RB Leipzigissa ja jatkaa siellä myös kauden 2024–2025. Hän pelasi ensimmäisellä lainakaudellaan 32 bundesliigaottelua ja teki niissä kahdeksan maalia. Mestarien liigassa hän pelasi kahdeksan ottelua ja teki kaksi maalia, Belgradin Punaista tähteä vastaan sekä koti- että vierasottelussa.
Simons on pelannut Alankomaiden monissa nuorisomaajoukkueissa. Hänet valittiin Alankomaiden miesten maajoukkueeseen MM-kilpailuihin 2022, ja hän pelasi ensimmäisen miesten maaottelunsa tullessaan vaihdosta kentälle MM-kilpailujen neljännesvälieräottelussa Yhdysvaltoja vastaan. EM-kilpailuissa 2024 hän pelasi joukkueensa kaikki kuusi ottelua ja niistä viisi avauskokoonpanossa. Hän teki tappiollisessa välieräottelussa Englantia vastaan joukkueensa ainoan maalin. Lokakuun 2024 puoliväliin mennessä hän on pelannut kaikkiaan 24 A-maaottelua ja tehnyt niissä kolme maalia: kesäkuussa 2024 ystävyysottelussa Islantia, heinäkuussa 2024 EM-kilpailuissa Englantia ja syyskuussa 2024 Kansojen liigan ottelussa Bosnia ja Hertsegovinaa vastaan.
Adelmo Bulgarelli

| Mitalit | Mitalit | Mitalit |  |
| --- | --- | --- | --- |
|  Adelmo Bulgarelli |  Adelmo Bulgarelli |  Adelmo Bulgarelli |  |
Maa:   Italia
Miesten kreikkalais-roomalainen paini
|  Olympialaiset  |  Olympialaiset  |  Olympialaiset  |  |
|  Pronssia | Melbourne 1956 | yli 87 kg |  |
Adelmo Bulgarelli (23. maaliskuuta 1932 Carpi, Modena – 20. heinäkuuta 1984) oli italialainen painija. Hän osallistui vuoden 1956 kesäolympialaisiin Melbournessa ja sai yli 87-kiloisten sarjan kreikkalais-roomalaisessa painissa pronssia. Hän kilpaili olympialaisissa myös vuonna 1960 Roomassa ja 1964 Tokiossa, mutta ei enää päässyt mitaleille.
Palmah

Palmah (hepr. ‏פלמ"ח‎, Palmaḥ, lyhenne sanoista P’lugot ha-Maḥatz (פלוגות המחץ), kirjaimellisesti ’iskujoukot’) oli Haganan eliittitaistelujoukko ja Yishuvin (Palestiinan juutalaisyhteisö) maanalainen armeija Palestiinan brittiläisen mandaatin loppuvaiheessa. Palmah perustettiin 15. toukokuuta 1941. Israelin itsenäisyyssodassa 1948 se käsitti yli 2 000 miestä ja naista, kolme taisteluprikaatia ja tukijoukkoina ilma-, meri- ja tiedusteluyksiköitä. Israelin armeijan perustamisen takia Palmahin prikaatit hajotettiin, mikä johti poliittisten syiden ohella useiden vanhempien Palmah-upseerien eroon vuonna 1950.
Oktantti (mittalaite)

Oktantti.
Oktantti on kvadrantista kehitetty kulmien mittausväline. Se on ollut lähinnä merenkulkijoiden käytössä. Oktantin runko on 45 asteen suuruinen ympyränsektori. Laitteen nimi tulee siitä, että se on muodoltaan kahdeksasosa ympyrästä. Oktantissa kahden kohteen, esimerkiksi tähden ja horisontin, kuvat siirretään vierekkäin peilien avulla, ja asteikolta voidaan lukea niiden välinen kulma. Oktantilla saavutettiin suurempi tarkkuus kuin sitä edeltäneellä kvadrantilla. Oktantista kehitettiin edelleen nykyinen sekstantti.
Parhaan sovitetun käsikirjoituksen Oscar-palkinto

Parhaiten sovitetun käsikirjoituksen Oscar-palkinto on Yhdysvaltain elokuva-akatemian joka vuosi jakama palkinto edellisvuoden parhaan sovitetun käsikirjoituksen elokuvalle. Palkinto on jaettu vuodesta 1928 alkaen.
Sarjan nimi on muuttunut vuosien varrella seuraavasti:
1927/1928: Best Writing, Adaptation
1928/1929 → 1929/1930: Writing Achievement (ei erotusta alkuperäisen tai sovitetun käsikirjoituksen välillä)
1930/1931 → 1934: Best Writing, Adaptation
1935 → 1955: Best Writing, Screenplay
1956: Screenplay – Adapted
1957 → 1973: Screenplay Based on Material from Another Medium
1974 → 1975: Screenplay Adapted from Other Material
1976 → 1990: Screenplay Based on Material from Another Medium
1991 → 2001: Screenplay Based on Material Previously Produced or Published
2002 → : Adapted Screenplay